

**Қауымдық сервитут белгілеу туралы**

Ақмола облысы Біржан сал ауданы әкімдігінің 2020 жылғы 24 тамыздағы № а-8/197 қаулысы. Ақмола облысының Әділет департаментінде 2020 жылғы 27 тамызда № 8001 болып тіркелді

      2003 жылғы 20 маусымдағы Қазақстан Республикасының Жер кодексіне сәйкес Біржан сал ауданының әкiмдігі ҚАУЛЫ ЕТЕДI:

      1. Пайдалы қазбаларға барлау жүргізу мақсаттары үшін Біржан сал ауданы Ақсу ауылының әкімшілік шекараларында Шуақ кен алаңында орналасқан жалпы алаңы 11817 гектар "Кең шуақ" жауапкершілігі шектеулі серіктестігіне жер учаскесін алып қоймастан, 2021 жылғы 14 мамырға дейінгі мерзімге қауымдық сервитут белгіленсін.

      2. "Кең шуақ" жауапкершілігі шектеулі серіктестігі пайдалы қазбаларға барлау жүргізу мақсаттары үшін жер учаскесін пайдалану кезінде Қазақстан Республикасы заңнамасының талаптарын сақтасын.

      3. Осы қаулының орындалуын бақылау аудан әкімінің орынбасары К.Д. Шәймерденовке жүктелсін.

      4. Осы қаулы Ақмола облысының Әділет департаментінде мемлекеттiк тiркелген күнінен бастап күшiне енедi және ресми жарияланған күнінен бастап қолданысқа енгізіледі.

|  |  |
| --- | --- |
| *Біржан сал ауданының әкімі* | *Е.Нугманов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК